Envelope

alt=Back of the above envelope, showing an additional receiving office postmark|thumb|Ẹ̀yìn àpò-ìwé tí ó wà lókè, tí ó ń fihàn àfikún gbígbà ifiweranṣẹ àmì ọ́fíìsì
Àpò-ìwé  jẹ́ ohun èlò ìkópamọ́ tí ó wọ́pọ̀, tí a máa ń ṣe pẹ̀lú ohun èlò tínrín tí ó tẹ́. A ṣe láti gbé ohun tí ó tẹ́, bí i lẹta tabi kaadi

A máa ń ṣe àwọn àpò-ìwé ìbílẹ̀ láti inú àwọn ìwé tí a gé sí ọ̀kan nínú àwọn àpẹrẹ mẹ́ta: rhombus kan, agbélébùú apá kúkúrú tàbí kite kan. Àwọn àpẹrẹ wọ̀nyí ń fúnni ní àǹfààní láti ṣe ètò àpò-ìwé nípa kíka àwọn ẹ̀gbẹ́ ìwé náà yí agbègbè onígun mẹ́rin àárín ká. Ní ọ̀nà yìí, a ń ṣe àpó tí ó ní ojú onígun mẹ́rin pẹ̀lú ètò àwọn ìkámọ́ mẹ́rin ní ẹ̀yìn rẹ̀.
Ìlànà ìká bí i pé ìkámọ́ tí ó kẹ́yìn tí a tì tí ó wà ní ẹ̀gbẹ́ kúkúrú ni a ń pè ní ìṣelọ́pọ̀ àpò-ìwé ìṣòwò bí àpò kan – ìrísí tí a máa ń lò nígbàgbogbo nínú àpótí àwọn ìwọ̀n kékeré ti irúgbìn. Bí ó tilẹ̀ jẹ́ pé ní ìpìlẹ̀ a lè mú àwọn ìkámọ́ dúró ní ààyè nípa dídè ìkámọ́ tí ó ga jùlọ ní ibi kan (fún àpẹẹrẹ pẹ̀lú èdìdì ọ̀dà), ní gbogbogbo a máa ń fi lẹ̀ tàbí fi àràbà so wọ́n pọ̀ ní àwọn ibi tí wọ́n fi dé ara wọn. A máa ń lò wọ́n jùlọ fún títì mọ́ àti fífi lẹ́tà ránṣẹ́ nípasẹ̀ ètò ìfiránṣẹ́ tí a ti san owó rẹ̀ tẹ́lẹ̀.

Àwọn àpò-ìwé fèrèsé ní ihò tí a gé ní ẹ̀gbẹ́ iwájú tí ó ń jẹ́ kí a rí ìwé tí ó wà nínú rẹ̀.  A máa ń ṣètò wọ́n ní gbogbogbo kí àdírẹ̀sì olùgbà tí a tẹ̀ sórí lẹ́tà náà lè hàn kedere, èyí tí ó ń yẹ̀ àtúnkọ àdírẹ̀sì sórí àpò-ìwé fúnra rẹ̀ kúrò. A máa ń fi fèrèsé fíìmù tó hàn gedegede tàbí tí ó máa ń tan ìmọ́lẹ̀ bò ó láti dáàbò bo lẹ́tà tí ó wà nínú, gẹ́gẹ́ bí Americus F. Callahan ṣe kọ́kọ́ ṣe àpẹrẹ rẹ̀ ní 1901 tí ó sì gba ìtọ́kasí rẹ̀ ní ọdún tó tẹ̀lé e.  Ní àwọn ìgbà míì, àìtó àwọn ohun èlò tàbí ìnílò láti ṣe ìṣúná fa àwọn àpò-ìwé tí kò ní fíìmù tí ó bo fèrèsé náà jáde. Ìlànà àtúntúnṣe kan, tí a ṣe ní Yúróòpù ní àyíká ọdún 1905, jẹ́ lílo òróró gbígbóná láti bo agbègbè àpò-ìwé níbi tí àdírẹ̀sì náà yóò hàn. Agbègbè tí a tọ́jú di tí ó máa ń tan ìmọ́lẹ̀ tó kí a lè ka àdírẹ̀sì náà. Títí dé ọdún 2009 kò sí ìlànà àgbáyé fún àwọn àpò-ìwé fèrèsé, ṣùgbọ́n àwọn orílẹ̀-èdè díè, títí fi Germany ati United Kingdom, ní àwọn ìlànà orílẹ̀-èdè.